ইলিনা সেন
ড. ইলিনা সেন (১৯৫১ - ৯ আগস্ট ২০২০) ছিলেন প্রখ্যাত শিক্ষাবিদ, গবেষক, মানবাধিকারকর্মী ও লেখক। ট্রেড ইউনিয়ন এবং সবচেয়ে বেশি দুর্বলদের বিশেষকরে নারীদের জন্য এক শক্তিশালী ও প্রতিবাদী কণ্ঠ ছিলেন তিনি। জনস্বাস্থ্য আন্দোলনের পুরোধা তিনি ও তার স্বামী বিনায়ক সেন বহু বছর মধ্যভারতের প্রত্যন্ত উপজাতীয় অঞ্চলে স্বাস্থ্যসেবা নিয়ে কাজ করেছেন। বেশ কয়েক বছর ধরে তিনি ক্যান্সারে ভুগছিলেন, ২০২০ খ্রিস্টাব্দের ৯ আগস্ট ৬৯ বৎসর বয়সে প্রয়াত হন। লড়াকু ইলিনা সেন শুধু নারী-আন্দোলন এবং গণতান্ত্রিক অধিকার আন্দোলনে ভারতের এক উজ্জ্বল প্রতিভূই ছিলেন না, এর বিশ্লেষণেও তিনি ছিলেন বিশেষ পারদর্শিনী। সেই অর্থে তিনি ভারতের নারী-আন্দোলন তিনি একেবারে গোড়ার দিকের ঐতিহাসিক।